صحن حرم حضرت سکینہ میں خود کش حملے مین دسیوں زائرین شہید اور زخمی

شام کے دارالحکومت دمشق میں موجود حرم مطھر حضرت سکینہ کے صحن میں دو خود کش دہشت گردانہ حملے میں کم سے کم ۴۴ افراد شہید ہوگئے۔

News ID: ۴۲۶۸۱۹

Date: ۱۱ خرداد ۲۰۱۷ - ۲۳:۲۸

رسا نیوز ایجنسی کی رپورٹ کے مطابق، شام کے دارالحکومت دمشق میں موجود حرم مطھر حضرت سکینہ کے صحن دو خود کش دہشت گردانہ حملے میں کم سے کم ۴۴ افراد شہید ہوگئے اور متعدد افراد کے زخمی ہونے کی خبریں موصول ہوئی ہیں ۔

تفصیل کے مطابق، یہ دھماکہ دمشق کے معروف قبرستان باب الصغیر کے قریب ہوا اور دوسرا دھماکہ باب المصلی کے علاقے میں ہوا جبکہ ان دونوں دھماکوں میں چوالیس افراد شہید اور دسیوں دیگر زخمی ہوئے ۔

بم دھماکہ سڑک کے کنارے اس وقت ہوا جب وہاں سے ایک مسافر بس گذر رہی تھی ، زائرین باب الصغیر کی زیارت کے لئے وہاں پہنچے ہی تھے کہ باب  المصلی کے قریب دوسرا دھماکہ ہوا ۔

بتایا جاتا ہے کہ شہید ہونے والوں میں بیشتر کا تعلق عراق سے ہے جو زیارت کے لئے شام گئے ہوئے تھے ۔

عراق کی طرح شام میں بھی جیسے جیسے دہشت گردوں کو شکست ہو رہی ہے وہ عام شہریوں کو نشانہ بنانے کی کوشش کر رہے ہیں ۔/۹۸۸/ ن۹۳۰/ ک۲۱۲